# William H. Seward

| William H. Seward |
| --- |
|  |
| Født | 16. mai 1801 Florida (New York) |
| Død | 10. okt. 1872   (71 år) Auburn (New York) |
| Beskjeftigelse | Politiker, advokat, diplomat, skribent, jurist, utenriksminister  |
| Utdannet ved | Union College (–1820) |
| Ektefelle | Frances Adeline Seward |
| Far | Samuel S. Seward |
| Barn | William H. Seward Jr. Augustus Henry Seward Frederick W. Seward Frances Adeline "Fanny" Seward |
| Parti | Anti-Masonic Party Det republikanske parti |
| Nasjonalitet | USA |
| Gravlagt | Fort Hill Cemetery |
| Medlem av | Phi Beta Kappa |
| 12. Guvernør i New York |
| 1839–1842 |
| Forgjenger | William L. Marcy |
| Etterfølger | William C. Bouck |
| Senator fra New York |
| 1849–1861 |
| Forgjenger | John Adams Dix |
| Etterfølger | Ira Harris |
| 24. utenriksminister i USA |
| 1861–1869 |
| President | Abraham Lincoln Andrew Johnson |
| Forgjenger | Jeremiah S. Black |
| Etterfølger | Elihu B. Washburne |
| Signatur |
|  |
|

---

William H. Seward på Commons |

**William Henry Seward** (1801–1872) var en amerikansk politiker, utenriksminister og sterk motstander av slaveriet. Han var utenriksminister fra 1861 til 1869 under presidentene Abraham Lincoln og Andrew Johnson. I 1867 var han pådriver og sjefsforhandler i forbindelse med kjøpet av Alaska fra Russland.

## Liv og virke

### Bakgrunn

William Seward studerte ved Union College i Schenectady. Han giftet seg i 1824 med Frances Adeline Miller og paret fikk seks barn, hvorav ett adoptivbarn. Før Seward ble politiker arbeidet han som advokat.

### Politiker

Seward var guvernør i New York i perioden 1839–1842 for Whig-partiet. Han var innvalgt senator i USAs senat fra New York 1849–1861. Her ble han Whig-partiets leder for slaverimotstanderne. På grunn av Whig-partiets nedgang gikk han over til Det republikanske parti og ble innvalgt til senatet for en andre periode, denne gang altså som republikaner.

### Utenriksminister

Han tjenestegjorde som USAs utenriksminister i perioden 1861–1869 under presidentene Abraham Lincoln og Andrew Johnson. Under sammensvergelsen mot Lincoln var Seward også blant dem som skulle myrdes. En attentatmann tok seg inn i huset der han lå syk (egentlig skulle han ha vært med presidenten til teateret). Seward ble stukket med kniv og ble alvorlig skadet, men overlevde.

Han er mest kjent for sin medvirkning ved USAs kjøp av Alaska fra Russland i 1867. I starten ble Alaska omtalt som *Seward's Folly* (Sewards galskap) og *Seward's Icebox* (Sewards isskap). Kjøpet av Alaska feires hvert år i delstaten Alaska på siste mandag i mars og kalles *Seward's Day* (Sewards dag).

Etter å ha gått av som utenriksminister, reiste han jorden rundt - en reise som varte i fjorten måneder og to dager (fra juli 1870 til september 1871).

## Referanser

## Eksterne lenker

* (en) William H. Seward – kategori av bilder, video eller lyd på Commons

* (en) William H. Seward – galleri av bilder, video eller lyd på Commons
* (en) William H. Seward hos Amerikas forente staters kongress’ biografiske kartotek

* (en) William H. Seward hos American National Biography
* (en) State.gov – William Henry Seward (1801–1872) – Biografien til Seward hos U.S. Secretary of State.
* (en) Millercenter.org – William H. Seward (1865–1869) – Biografien til Seward som utenriksminister hos Miller Center of Public Affairs.